**სს “საქართველოს რკინიგზა”**

**დირექტორთა საბჭოს**

**დადგენილება**

 2020 წლის 13 მარტი №14/9

 **სატარიფო ცვლილებების შესახებ**

1. ცნობად იქნას მიღებული, სს ,,საქართველოს რკინიგზის“ ფილიალ ,,საქართველოს რკინიგზის სატვირთო გადაზიდვების ფილიალის“ 2020 წლის 13 მარტის №10815 მოხსენებითი ბარათი.

2. მიზანშეწონილად იქნას მიჩნეული, საქართველოს სარკინიგზო კოდექსის 64-ე მუხლის შესაბამისად, სს ,,საქართველოს რკინიგზის“ დირექტორთა საბჭოს 2016 წლის 29 ნოემბრის №30/50 დადგენილებით დამტკიცებულ ”სატვირთო გადაზიდვების ტარიფები და დამატებითი საფასურები”-ში შეტანილ იქნას ცვლილებები, კერძოდ:

**ა)** მუხლ VII.-ს მე-4 პუნქტის ა) ქვეპუნქტს დაემატოს ახალი აბზაცი შემდეგი რედაქციით:

„1 აპრილიდან - 1 ნოემბრის პერიოდში, როდესაც პირველადი გამომგზავნი ქვეყანა თურქმენეთია ტარიფი შეადგენს 5,75 აშშ დოლარს უკან დასაბრუნებელი საკუთარი ცარიელი ვაგონის გადაზიდვის ღირებულების ჩათვლით.“

**ბ)** მუხლ VII.-ს მე-4 პუნქტის ბ) ქვეპუნქტს დაემატოს ახალი აბზაცი შემდეგი რედაქციით:

„1 აპრილიდან - 1 ნოემბრის პერიოდში, როდესაც პირველადი გამომგზავნი ქვეყანა თურქმენეთია ტარიფი შეადგენს 5,75 აშშ დოლარს უკან დასაბრუნებელი საკუთარი ცარიელი ვაგონის გადაზიდვის ღირებულების ჩათვლით, ამასთან, დიზელისათვის (2741) აღნიშნული ტარიფი ძალაში შედის 2020 წლის 15 მარტიდან.“

**გ)** მუხლი XI.-ის პირველი პუნქტის ცხრილში „აზერბაიჯანის მარშრუტზე“ დატვირთული 20 ფუტიანი კონტეინერის შემთხვევაში ციფრები: „126“ და „139“ შეიცვალოს ციფრებით „186“ და „199“, ხოლო დატვირთული 40 ფუტიანი კონტეინერის შემთხვევაში: „151“ და „166“ შეიცვალოს ციფრებით „211“ და „226“-ით. გარდა ამისა, აღნიშნული ცვლილებების შესაბამისად შეიცვალოს კონტ./კმ-ზე გაანგარიშებული ციფრები. ;

**დ)** მუხლ VII.-ს დაემატოს ახალი 21-ე პუნქტი შემდეგი რედაქციით:

„21. ერთი წლის განმავლობაში, სადგურ ფოთიდან/ბათუმიდან (მათ შორის პორტებიდან) სადგურ გარდაბნის გავლით და უკუმიმართულებით სულ 13 000 და მეტი დატვირთული კონტეინერის აზერბაიჯანის რესპუბლიკაში/-დან გადაზიდვაზე, დადგენილი ტარიფების მიმართ თითოეულ კონტეინერზე დადგინდეს ფასდათმობა 60 აშშ დოლარის ოდენობით.“

**ე)** გაუქმდეს მუხლი VIII.-ს მე-2 პუნქტის არსებული თ) ქვეპუნქტი და ჩამოყალიბდეს ახალი რედაქციით:

„თ) 1 ნოემბრიდან - 1 აპრილის ჩათვლით პერიოდში, ყაზახეთის რესპუბლიკიდან ვაკუუმური გაზოილით (2742) და მძიმე მაზუთით (2744) დატვირთული საკუთარი ვაგონ-ცისტერნების (მათ შორის მუხლი VII. მე-4 პუნქტით გათვალისწინებული მოცულობითი ტარიფების გავრცელების შემთხვევაშიც) დანიშნულების სადგურში მომსახურების გაწევისას, მომსახურების დროის ათვლა და ქვემოთ მოყვანილი დამატებით საფასურების დარიცხვა, ნაცვლად პირველი 24 საათისა ხორციელდება ვაკუუმური გაზოილით დატვირთულისათვის პირველი 3 დღე-ღამის შემდეგ, ხოლო მძიმე მაზუთით 5 დღე-ღამის შემდეგ.

- ამასთან, მუხლი VIII. პირველი პუნქტით დადგენილი სადგურის მომსახურების საფასურები მოიცავს ჯამში მსვლელობის გზაზე და დანიშნულების სადგურში ვაკუუმური გაზოილით საკუთარი ვაგონისთვის ლიანდაგის დაკავებას- პირველი 3 დღე-ღამის ჩათვლით, ხოლო მძიმე მაზუთით- პირველი 5 დღე-ღამის ჩათვლით;

- აღნიშნულ შემთხვევაში არ გამოიყენება მუხლი VIII. მე-2 პუნქტის ”გ” ქვეპუნქტის პირობა“

3. წინამდებარე დადგენილების „გ)“ და „დ)“ ქვეპუნქტები ძალაში შევიდეს დადგენილების ხელმოწერიდან ერთი თვის შემდეგ,

4. ფილიალმა “ვორლდ ბიზნეს სოლუშენს”  (ლ.კუკავა) უზრუნველყოს შესაბამისი ცვლილებების შეტანა სატვირთო გადაზიდვების ბილინგის ერთიან ელექტრონულ სისტემაში.

5. კონტროლი დადგენილების შესრულებაზე განახორციელოს სს ,,საქართველოს რკინიგზის“ ფილიალ ”საქართველოს რკინიგზის სატვირთო გადაზიდვების ფილიალის” დირექტორის მოადგილემ ფინანსურ დარგში (მ. ტალახაძე).

 **დირექტორთა საბჭოს თავმჯდომარე**

 **დ. ფერაძე**